Դյորքինի հարձակում

**Դյորքինի հարձակում**, շախմատային սկզբնախաղ, որը սկսվում է 1․Ձa3 քայլով։ Իր տեսակով համարվում է կողային սկզբնախաղ։ Արևմուտքում այս մեկնարկը ստացել է «նատրիումի հարձակում» անվանումը, քանի որ անգլերենում ձիու քայլը՝ Na3֊ը, հիշեցնում է նատրիումի քիմիական նշանը՝ Na։

## Պատմություն
Սկզբնախաղն անվանվել է ամերիկացի շախմատասեր Ռոբերտ Դյորքինի (1923–2014) անունով, որը պարբերաբար կիրառել է 1. Ձa3 քայլը իր պարտիաներում։ 1959 թվականին նա հրապարակել է այս մեկնարկի նվիրված բրոշյուր։ Սակայն սկզբնախաղը լայն տարածում չի գտել և ժամանակակից շախմատային պրակտիկայում հանդիպում է հազվադեպ։

## Սկզբնախաղի  գաղափարներ
Ժամանակակից շախմատային տեսությունը Դյորքինի հարձակումը համարում է «սխալ» մեկնարկ, քանի որ սպիտակների առաջին քայլը թույլ է նպաստում ֆիգուրների զարգացմանը, իսկ ձին a3 դաշտում զբաղեցնում է պասիվ դիրք։ Սակայն հետագա շարունակություններում հնարավոր են մի քանի տարբերակներ.
*Ձիու տեղափոխում c4 դաշտ․ սպիտակները կարող են փորձել տեղափոխել ձին c4 դաշտ, որտեղ այն ավելի ակտիվ կլինի, քան բնական Ձb1-c3 քայլից հետո։ Սակայն այս շարունակությունը կապված է տեմպի կորստի հետ։
*Փոխանակման տարբերակ․ սպիտակները կարող են փորձել խրախուսել հակառակորդին փոխանակել իր f8 փիղը a3 ձիու հետ՝ հետագայում ստանալ երկու Փղերի առավելություն, որը կարելի է իրացնել միջնախաղում կամ վերջնախաղում։ Սակայն այս պլանը ունի թերություն. փոխանակման արդյունքում կարող են առաջանալ կրկնակի զինվորներ a ուղղահայացում։ Եթե սևերը չցանկանան փոխանակել փիղը ձիու հետ, սպիտակները կարող են ձին տեղափոխել կենտրոն՝ հետևյալ տարբերակներով՝ ձа3-ձс4-ձе3, ձa3-ձc2-ձe3 (ձd4) կամ՝ ձa3-ձb5-ձd4։
*c4 դաշտի վերահսկում․ Սպիտակները կարող են վերահսկել c4 դաշտը, եթե սևերը պատասխանեն 1...d5։ Նրանք կարող են փորձել հարձակվել կենտրոնի վրա 2.c4 քայլով՝ աջակցություն ստանալով а3֊ի ձիուց։

Քանի որ Դյորքինի հարձակումը քիչ ուսումնասիրված է, այն երբեմն կարող է անսպասելի լինել սևերի համար։

## Տարբերակներ
### Շարունակություն 1. …e7-e5 քայլից հետո
* **2. b2-b3**֊ Սպիտակները չեն ցանկանում ունենալ կրկնապատկված զինվոր, եթե սևերի փիղը փոխանակվի ձիու հետ։ Հետագա քայլերուն նրանք խաղաքարերը հնարավոր է դասավորեն հետևյալ կերպ՝ b3–e3–Փb2–Փe2՝ այնուհետև c2–c4 քայլով հարձակվել կենտրոնի վրա։ Սպիտակները հետագայում a3 ձին  կարող է տեղափոխվել c2 դաշտի միջոցով դեպի d4, որտեղ այն ավելի ակտիվ կլինի։
* **2. Ձa3-c4** ֊ Սպիտաները հարձակվում են e5 զինվորի վրա
** **2. …d7-d6?** սևերը պաշտպանում են e5 զինվորին, սակայն փակում են f8 փղի ճանապարհը
** **2. …Ձb8-c6 3. e2-e4**
*** **3. …Փf8-c5 4. Ձc4:e5!**
**** **4. …Ձc6:e5 5. d2-d4** ֊ սպիտակները հնարավորություն են ստանում գրոհ կազմակերպել
**** **4. …Ձg8-f6! 5. Ձe5:c6 d7:c6 6. f2-f3 0—0**
*** **3. …Ձg8-f6** ֊բարենպաստ շարունակություն սևերի համար
**** **4. d2-d3 d7-d5 5. e4:d5 Ձf6:d5 6. Ձg1-f3 f7-f6 7. g2-g3**
**** **4. Ձg1-f3? Ձf6:e4
***** **5. d2-d3 Сf8-b4+ 6. c2-c3 Ձe4:c3 7. b2:c3 Сb4:c3+ 8. Փc1-d2 Փc3:a1** 
***** **5. Ձf3:e5 Փf8-c5 6. Ձe5-d3 Փc5-e7 7. Ձd3-f4 d7-d5 8. Ձc4-e3 d5-d4 9. Ձe3-d5** 
=== Այլ շարունակություններ ===
* **1. …d7-d5 2. c2-c4**֊Սպիտակները հարձակվում են սևերի կենտրոնի վրա՝ a3-ում գտնվող ձիու աջակցությամբ:
* **1. …Ձg8-f6'''

## Դյորքին֊Ստեյներ, 1957

## Գրականություն
*Joel Benjamin, Eric Schiller. Durkin attack // Unorthodox Openings. — London: Batsford, 1987. — С. 103—104. — 154 с. — ISBN 0-7134-5088-6.
*Robert Durkin. 1. N-QR3!, a New Opening: The Durkin Attack. — 1959. — 40 с.
Benjamin, Joel; Schiller, Eric (1987). "Durkin Attack". Unorthodox Openings. Macmillan Publishing Company. pp. 103–04. ISBN 0-02-016590-0.
*Dunnington, Angus (2000). Winning Unorthodox Openings. Everyman Chess. ISBN 978-1-85744-285-4.
*Durkin, Robert (1959). N-QR3!, a new opening: the Durkin attack.
*Hooper, David; Whyld, Kenneth (1996) [1992]. "Durkin Opening". The Oxford Companion to Chess (2nd ed.). Oxford University Press. p. 117. ISBN 0-19-280049-3.
*Kasparov, Gary; Keene, Raymond (1982). Batsford Chess Openings. American Chess Promotions. ISBN 0-7134-2112-6.
*Schiller, Eric (2002). Unorthodox Chess Openings (Second ed.). Cardoza Publishing. p. 454. ISBN 1-58042-072-9.

## Ծանոթագրություններ

## Արտաքին հղումներ
* 
* 
* 
* 

Կատեգորիա:Շախմատային սկզբնախաղեր